06/07/2022 | Administración LocalMunicipal
Camariñas
Aprobación da bolsa de emprego funcionario interino para posto de administrativo adscrito a secretaria, xornada completa

Asunto: APROBACIÓN DA BOLSA DE EMPREGO PARA A PROVISIÓN DUN FUNCIONARIO/A INTERINO/A PARA A PRAZA DE ADMINISTRATIVO/A DO CONCELLO DE CAMARIÑAS. EXPEDIENTE: 2022/E001/000004 Por Decreto da Alcaldía de data 24 de maio de 2022 acordouse aprobar as bases para a formación dunha bolsa de emprego para a provisión, mediante concurso-oposición dun funcionario/a interino/a, para a praza de administrativo/a do Concello de Camariñas para futuros nomeamentos. O anuncio das ditas bases e a convocatoria das probas selectivas foi publicado no BOP núm.100, do 27/05/2022. Constan no expediente tres actas do tribunal cualificador das probas selectivas. Na segunda acta analízanse as tres alegacións presentadas por tres aspirantes logo de ter rematada a primeira proba selectiva e publicado o anuncio do resultado no taboleiro de anuncios da sede electrónica deste concello sobre as preguntas do exame tipo test, segundo se recolle a continuación: 1.- Aretha Lylak Gil Albert presenta unha alegación sobre a pregunta nº 2 na que considera que as respostas b) e c) son válidas, segundo o artigo 35.1 da Lei 39/2015. Sobre a pregunta nº 25 considera que a resposta correcta sería a c) segundo o artigo 16.4 da Lei 39/2015 e por último en relación coa pregunta nº 36 considera que a resposta correcta sería a c) posto que no artigo 22.2 e) e no 22.4 da Lei 7/1985, de 2 de abril, Reguladora das Bases do Réxime Local cita aquelas competencias que corresponden ao Pleno e aquelas que o Pleno pode delegar. O tribunal acorda, por unanimidade das persoas que o integran: - Respecto á alegación relativa á pregunta nº 2, procede desestimar a alegación, tendo en conta a literalidade da norma a resposta correcta é a c). - Respecto á pregunta nº 25 acórdase estimar a alegación debido á ambigüidade das respostas, serían correctas as respostas a) e c) e proceder á súa anulación. - E por último en relación coa pregunta 36 acórdase tamén estimar a reclamación, debido á literalidade da norma e modificar a resposta pola c). 2.- Sergio Jorge Toaza Ristori presenta unha alegación relativa á pregunta nº 11 na que indica que deben considerarse correctas as respostas b) e c). O tribunal acorda, neste caso, desestimar a alegación, xa que desde a literalidade da norma, a resposta correcta é a b). 3.- Sadio Cheik Guillemi De Rivera presenta unha alegación relativa á pregunta nº 36 na que indicaba que se deberá ter por correcta a resposta c) segundo o establecido na Lei 7/1985 Reguladora das Bases de Réxime Local sobre as competencias do Pleno. Neste caso e tendo en conta que a alegación é a mesma que a presentada polo El Khamis Estiguin Achbani, o tribunal acorda estimar a alegación e modificar a resposta pola c). Unha vez resoltas as alegacións, procede modificar a plantilla dos resultados do cuestionario, quedando anulada a pregunta nº 25 e rectificada a resposta da pregunta nº 36 (a correcta sería a resposta “c”), pasando a valorarse a pregunta de reserva nº 1 e que se publique a nova plantilla na sede electrónica do concello. Vista a acta do proceso de concurso-oposición e a listaxe de aprobados formulada polo Tribunal Cualificador do proceso de selección para a formación dunha bolsa de emprego para a provisión dun funcionario/a interino/a, para a praza de administrativo/a do Concello de Camariñas. Considerando que a listaxe de aspirantes aprobados formulada polo tribunal, basease na puntuación obtida por estes aspirantes no procedemento a cal figura a continuación: Verificado o cumprimento dos requisitos esixidos polas bases da convocatoria e de conformidade co disposto na base 9ª, en uso das competencias que me atribúe o art.21 da lei 7/1985, do 2 de abril, reguladora das bases de réxime local, Primeiro: Aceptar a listaxe de aprobados formulada polo tribunal cualificador para a creación dunha bolsa de emprego para a provisión dun funcionario/a interino/a, para a praza de administrativo/a do Concello de Camariñas. Segundo: Aos efectos do previsto na Base 9ª da convocatoria, aprobase a seguinte listaxe de aprobados formulada polo tribunal cualificador e queda establecida a bolsa de emprego para a provisión dun funcionario/a interino/a, para a praza de administrativo/a do Concello de Camariñas, na orde de chamamento segundo a puntuación final obtida polos aspirantes aprobados que a continuación se indica: Terceiro: Facer público o presente decreto mediante a súa inserción no BOP e na sede electrónica do Concello de Camariñas. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública.”. Camariñas, 30 de xuño de 2022 A ALCALDESA, Asdo.: Sandra Insua Rial